Ibrohim Ergashev O‘zbekiston Tashqi iqtisodiy aloqalar, investitsiyalar va savdo vazirining birinchi o‘rinbosari etib tayinlandi

Avval vazir o‘rinbosari lavozimida ish olib borgan Ibrohim Ergashev O‘zbekiston Respublikasi Tashqi iqtisodiy aloqalar, investitsiyalar va savdo vazirining birinchi o‘rinbosari etib tayinlandi. Bu haqda vazirlik saytining rahbariyat haqidagi yangilangan sahifasiga tayanib, Gazeta.uz xabar bermoqda.

Bundan avval O‘zbekiston Respublikasi Tashqi iqtisodiy aloqalar, investitsiyalar va savdo vazirining birinchi o‘rinbosari lavozimida Akmal Kamolov ishlagan edi. Akmal Kamolov oktabr oyining so‘ngidan boshlab O‘zbekistonning Rossiyadagi elchisi sifatida faoliyat yuritib kelmoqda.